section_heading: Životopis
paragraph_text: Bio je ljevač topova i zvona, lijevao je topove za Italiju, Španjolsku i punih tridesetpet godina za Dubrovačku Republiku.Gelcich J., Die Erzgiesser der Republik Raguza. Separat Abdruck aus den Mittheilungen der K. K. Central-Commission zur Erforschung und Erharltung der Kunst und Historiche Denkmale. Wien 1891. Primitkom u bratovštinu Antunina 1509. godine službeno postaje građanin Republike. Svoj najljepši top salio je 1537. godine kasnije nazvan Gušter, koji je bio jedan od topova kojima je bila naoružana tvrđa Lovrijenac. Godine 1506. salio je najveće zvono, visine i širine 130&nbsp;cm, gotičkog oblika, za gradski zvonik u Dubrovniku, gdje se i danas nalazi. Natpis na zvonu sastavio je latinist Ilija Crijević. Ivan Krstitelj Rabljanin najveći je hrvatski ljevač bronce u našoj tehničkoj prošlosti, a njegovo znanje i vještina u mnogome su pripomogli u sigurnosti i obrambenoj moći Dubrovačke Republike. Danas u Dubrovniku jedna ulica nosi njegovo ime.